Diari Oficial de la Generalitat Valenciana


Sumari del DOGV 4593, del 23-09-2003 (2003/10499)

ACORD de 19 de setembre de 2003, del Consell de la Generalitat, pel qual es declara l'ocupació urgent dels béns i drets subjectes a un expedient d'expropiació forçosa de l'Ajuntament d'Altura.
------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4593

Data del DOGV
:   23-09-2003

Secció del DOGV
:   V. ALTRES ANUNCIS - F) EXPROPIACIONS

Número del document
:   2003/10488


Data del document
:   19-09-2003

Organisme emissor
:   Conselleria de Justícia i Administracions Públiques

Tipus de document
:   Acord

Descriptors 

:   * Altura
    * expropiació
    * administració local

ACORD de 19 de setembre de 2003, del Consell de la Generalitat, pel qual es declara l'ocupació urgent dels béns i drets subjectes a un expedient d'expropiació forçosa de l'Ajuntament d'Altura. [2003/X10205]
  
El Consell de la Generalitat, en la reunió del dia 19 de setembre de 2003, va adoptar l'acord següent:
  
L'Ajuntament d'Altura, després de l'aprovació del projecte d'obres i el compliment dels requisits legals, va sol·licitar la declaració d'ocupació urgent dels béns i drets afectats per l'expedient d'expropiació forçosa per a l'execució del projecte de construcció d'un centre de documentació i investigació de salut pública i medi ambient.
  
Esta declaració d'ocupació urgent es justifica per les raons següents:
  
L'obra de construcció d'un centre de documentació i investigació de salut pública i medi ambient ha de dur-se a terme amb celeritat ja que la posada en funcionament del centre permetrà que es desenvolupen els estudis i treballs per als quals serà construït, proporcionant a tota la comunitat informació i documentació sobre les matèries a què està destinat el centre, la qual cosa justifica àmpliament acudir a este procediment especial.
  
La relació de propietaris, béns i drets afectats per l'expedient va ser sotmesa a informació pública i notificada individualment als interessats, que no han presentat al·legacions. Consten l'aprovació del projecte d'obres, l'acta de replantejament i la retenció de crèdit.
  
Per tot això, i considerant les facultats conferides pel Reial Decret 3.318/1983, de 25 d'agost, d'acord amb els articles 32 i 17 de l'Estatut d'Autonomia de la Comunitat Valenciana, en relació amb l'article 25 i la disposició final segona de la Llei 5/1983, de 30 de desembre, de Govern Valencià, a proposta del conseller de Justícia i Administracions Públiques, el Consell de la Generalitat
  
ACORDA
  
Declarar la urgent ocupació dels béns i drets subjectes a l'expedient d'expropiació forçosa instruït per l'Ajuntament d'Altura per a l'execució del projecte de construcció d'un centre de documentació i investigació de salut pública i medi ambient.
  
Relació de béns afectats
  
- Nom i cognoms de la propietària: Carmen Gil Dasí
  
- Situació (paratge i límits): c/ Castelló, 19
  
Dreta entrant, Ana María Lloris Miralles i José Castaño; esquerra entrant, Marina Hernández Marín i Miguel Abad Navarrete; al fons, Ajuntament d'Altura; i enfront, carrer de la seua situació.
  
- Naturalesa i extensió Superfície: 2,57 m2
  
- Observacions: Forma part de la finca la descripció registral de la qual figura en el següent requadre, que té una superfície total de 428 m2.
  
- Inscripció registral: Tom 505, Llibre 82, Foli 25, Finca 3550, Inscripció 3a
  
El present acord es publicarà en el Diari Oficial de la Generalitat Valenciana als efectes de l'article 56.2 del Reglament d'Expropiació Forçosa, perquè els interessats, una vegada publicada la relació i fins al moment de l'alçament de l'acta prèvia, puguen formular per escrit al·legacions, davant la corporació local expropiadora, als sols efectes d'esmenar possibles errors que s'hagen patit al relacionar els béns afectats per l'ocupació urgent.
  
Este acord posa fi a la via administrativa en virtut de l'article 109.c) de la Llei 30/1992, de 26 de novembre, de Règim Jurídic de les Administracions públiques i del Procediment Administratiu Comú, modificada per la Llei 4/1999, de 13 de gener. Els interessats podran interposar contra ell els recursos següents:
  
a) Recurs potestatiu de reposició davant el Consell de la Generalitat, en el termini d'un mes comptador a partir de l'endemà de la publicació de l'acord en el Diari Oficial de la Generalitat Valenciana. Contra la desestimació expressa del recurs potestatiu de reposició podrà interposar-se en el termini de dos mesos, o, si és procedent, contra la desestimació presumpta pel transcurs d'un mes, en el termini de sis mesos, recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana. En cas d'haver interposat recurs administratiu potestatiu de reposició, no es podrà interposar-se recurs contenciós administratiu fins que el primer siga resolt expressament o se n'haja produït la desestimació presumpta pel transcurs d'un mes. Això d'acord amb el que establixen els articles 48, 107 i següents, i 116 i següents de la Llei 30/1992, de 26 de novembre, de Règim Jurídic de les Administracions públiques i del Procediment Administratiu Comú, modificada per la Llei 4/1999, de 13 de gener, i 46 de la Llei 29/1998, de 13 de juliol, Reguladora de la Jurisdicció Contenciosa Administrativa.
  
b) Directament recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors a partir de l'endemà de la publicació de l'acord en el Diari Oficial de la Generalitat Valenciana, d'acord amb els articles 10 i 46 i següents de la Llei 29/1998, de 13 de juliol, Reguladora de la Jurisdicció Contenciosa Administrativa.
  
Tot això sense perjudici que els interessats puguen exercir qualsevol altra via que estimen oportuna.
  
València, 19 de setembre de 2003
  
El conseller secretari del Consell de la Generalitat,